สวัสดีค่ะ เมื่อหลายเดือนก่อนเคยไปพบเรื่องประจำเดือนขาดไป3-4เดือน หลังจากนั้นก็จ่ายยามาทาน ทานหมดไป ประจำเดือนก็หายไปประมาณ1เดือนถึงจะมา วันนี้เลยไปพบอีกครั้ง เลยเพิ่มตัวยาให้เป็น2ตัว คือPrimolut,Estromon มาทาน อยากทราบว่าถ้าประจำเดือนมาเเล้วเเต่ยังทานยาไม่หมด ต้องหยุดทานยาหรือทานต่อให้หมดคะ ขอบค่ะ
สวัสดีค่ะ ประจำเดือนที่ไม่มาและไม่ได้ตั้งครรภ์นั้น อาจมีสาเหตุมาจาก ถุงน้ำหลายใบในรังไข่ ฮอร์โมนรังไข่ไม่สมดุล พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล เป็นต้นโดยการรับประทานยาฮอร์โมนถ้ากรณีเป็นฮอร์โมนไม่ปกติ ก็อาจจะแก้ไขได้ และเมื่อประจำเดือนมาแล้ว ยังไม่แนะนำให้หยุดรับประทานยาที่แพทย์จ่ายมาทันที ให้รับประทานยาต่อไปตามที่แพทย์ระบุ และกลับไปติดตามอาการตามนัด เพื่อทำการรักษาในระยะยาวให้ตรงกับตัวโรคที่เป็นต่อไป